Profesorul universitar din New Mexico Valceanul 
Florentin Smarandache este ^emigrant la infinit" 

Zilele trecute, inainte de plecarea domniei sale in Jamaica, am avut marea onoare de a sta 
de vorba cu domnul Florentin Smarandache, profesor de matematica la Universitatea New 
Mexico („University of New Mexico, Gallup") din Statele Unite. In urma cu o saptamana, pe 
10 decembrie, i-am trimis doar un mesaj si i-am urat „La multi anil", cu ocazia zilei de 
nastere. L-am intrebat si daca ar fi de acord sa ne acorde un interviu. Sincer, la cat de 
ocupat este, nu ne asteptam sa primim vreun raspuns... Surpriza insa a fost cat se poate de 
placuta: nu numai ca a fost de acord cu acest interviu, dar s-a si bucurat ca noi, cativa 
valceni, am stiut data nasterii sale. Recunoscutul scriitor si profesor de matematica Florentin 
Smarandache s-a nascut pe 10 decembrie 1954 in comuna Balcesti, judetul Valcea. A 
absolvit Scoala Generala din aceeasi comuna (1961-1969), apoi Liceul Pedagogic (1969- 
1972) in Craiova, continuand la Rm. Valcea (1972-1974). Si-a luat diploma de invatator si, 
asa cum era firesc la vremea respectiva, a facut si stagiul militar cu termen redus (Medgidia, 
1974-1975). A urmat apoi Facultatea de Stiinte, sectia informatica, a Universitatii din 
Craiova (1975-1979), fiind sef de promotie. A obtinut doctoratul in matematica (Teoria 
Numerelor) la Universitatea de Stat din Chisinau (1995-1997). A participat ca elev si student 
la olimpiade scolare de matematica, obtinand premii si mentiuni locale si nationale (1967- 
1974) si a condus cercuri de matematica in liceu si la universitate; a participat la Olimpiada 
studenteasca Traian Lalescu, Cluj-Napoca (1977); a participat la diverse sesiuni stiintifice 
pentru studenti in Craiova si Iasi (1978-1979); a pregatit si selectionat echipa elevilor 
marocani (Rabat) pentru Olimpiada I nternationala de Matematica din Paris (1983). 

Domnule profesor, care au fost circumstantele ce v-au determinat sa plecati in afara 
granitelor? 

- Este o poveste lunga...Nu mai este nici un secret faptul ca in 1988 am fugit din Romania 

comunista. Adica am fost disident pe vremea lui Ceausescu. In perioada 1982-1984 am fost 
profesor cooperant in Maroc, predand matematicile in limba franceza (Lycee Sidi El Flassan 
Lyoussi din Sefrou). Am revenit in tara, continuandu-mi activitatea didactica si am fost 
profesor, timp de un an, la Liceul "Nicolae Balcescu" din Craiova. In anul 1986 nu am putut 
obtine viza de iesire din tara pentru a participa la Congresul International al Matematicienilor 
de la Universitatea din Berkeley (California). Am facut atunci greva foamei... Imi aduc aminte 
ca am publicat o scrisoare de protest in Notices of the American Mathematical Society 
(Providence, Rl), in care am solicitat libertatea de circulatie a oamenilor de stiinta. De soarta 
mea s-a interesat Dr. Olof G. Tandberg, secretar la Academia de Stiinte din Stockholm, care 
mi-a telefonat din Bucuresti. In perioada anilor 1986-1988, I nspectoratul Scolar J udetean 
Dolj nu mi-a mai acordat nici un post de profesor, din motive politice, fiind obligat sa 
supravietuiesc din meditatii. In toamna anului 1988 am obtinut cu greutate un pasaport de 
turist pentru Bulgaria. De aici am trecut in Turcia si am cerut azil politic. Timp de doi ani am 
fost detinut in lagarele de refugiati politici din Istanbul si Ankara (1988-1990). Am facut tot 
felul de munci, din cele mai diferite, pana a obtine viza de emigrare in America. Am ajuns 
acolo in primavara lui 1990. Toate peripetiile si pataniile din lagar si exil le-am descris pe 
larg in jurnalele mele publicate. 

Povestiti-ne ce a urmat dupa emigrarea dumneavoastra in Statele Unite. 

- Incepand cu 1990 si pana in 1995 am lucrat ca inginer de software la corporatia Floneywell 
din Phoenix (Arizona), specializata in calculatoare. Apoi am fost profesor adjunct de 
matematica la Pima Community College din Tucson (1995-1997). Din 1997 am fost asistent 
universitar de matematica la University of New Mexico (Gallup), iar in 2003 am devenit 
conferentiar universitar. Incepand de anul trecut, sunt profesor universitar la aceasta 
institutie. 

Care sunt noutatile, ca sa zicem asa, aduse de dumneavoastra in matematica? 

- In 1969 am introdus gradul de negare al unei axiome sau teoreme in geometriile care pot 
fi partial euclidiene si partial neeuclidiene; multi - structurile, unde o structura mai slaba 
contine insule de structuri mai puternice; multi-spatiile (combinatii de spatii heterogene). 





Cred ca si lucrarile mele in teoria numerelor s-au bucurat de o anumita popularitate 
internationala, deoarece matematicieni romani, cat si straini (din SUA, Canada, Japonia, 
Brazilia, Franta, China, Banglades, Italia, Bulgaria, Spania, Suedia, Australia, Rusia, Cehia, 
Olanda, Chile, India, Ungaria) au scris 29 carti si cateva sute de articole, note si probleme 
propuse despre aceste notiuni (n.r.: in 1997, la Universitatea din Craiova, s-a organizat 
Prima Conferinta Internationala asupra Notiunilor de tip Smarandache in Teoria Numerelor, 
cu participarea unor cercetatori din tara, dar si din Suedia, Franta, Rusia, si Spania). 
n Oricum, preocuparile dumneavoastra acopera o arie foarte larga de domenii, iar 
matematica este doar una dintre acestea. Aveti foarte multe carti (romane, poezii), tratate 
de sociologie, filozofie, fizica si psihologie... 

- Din 1970 am inceput colaborarea la revista scolii, Nazuinte, apoi la alte periodice romanesti 

si straine (vreo 50 stiintifice si peste 100 literare). Mi-am tradus o parte din lucrari in 
franceza si engleza, iar altele au fost traduse in spaniola, portugheza, italiana, esperanto, 
rusa, sarba, japoneza si araba. Am avut diverse colaborari cu poeme si piese de teatru la 42 
de antologii romanesti, franceze, italiene, americane, indiene si coreene. Din anul 2002, 
impreuna cu Dr. Jean Dezert de la Office National de Recherches Aeronautiques din Paris, m- 
am ocupat de fuziunea informatiei, extinzand Teoria Dempster-Shafer la o noua teorie de 
fuzionare a informatiei plauzibile si paradoxiste (numita Teoria Dezert-Smarandache). In 
2004 am creat un algoritm de Unificare a Teoriilor si Regulilor de Fuziune. Practic, in fizica 
am introdus paradoxuri cuantice si am emis ipoteza ca nu exista nici o bariera a vitezei in 
univers, ipoteza controversata in lumea stiintifica. In filozofie am introdus conceptul de 
„neutrosofie", ca o generalizare a dialecticii lui Hegel, care sta la baza cercetarilor sale in 
matematica si economie. 

Ma insel sau dumneavoastra sunteti principalul promotor al miscarii literare intitulata 
„paradoxism"? 

- Voiam sa va vorbesc si despre acest lucru... In 1980, in literatura si arta am fondat acest 

curent de avangarda numit paradoxism, ca un protest impotriva totalitarismului, curent care 
acum are foarte multi adepti in lume. Acesta consta in folosirea excesiva in creatii a 
contradictiilor, antitezelor, antinomiilor, oximoronilor, paradoxurilor. Am introdus 

experimente literare in drama mea „Patria de Animale", unde nu exista nici un dialog, iar in 
"O lume intoarsa pe dos", scenele sunt permutate, dand nastere la un miliard de miliarde de 
piese de teatru distincte (n.r.: piesele lui s-au jucat in Romania, Germania (la Karlsruhe) si 
Maroc (la Casablanca, unde Patria de Animale a obtinut Premiul Special al Juriului 
International). 

Puteti aminti numai cateva dintre poemele si romanele scrise de dumneavoastra? 

- Toate imi sunt foarte dragi, dar unele in mod deosebit... Dintre volumele de poeme as 

aminti: „Distihuri paradoxiste", „Formule pentru spirit", „Cantece de mahala", ..Emigrant la 
infinit" si ..Exist impotriva mea". Dintre romane, cel intitulat paradoxal „NonRoman", „Frate 
cu meridianele si paralelele", „lndia Magica", „Belfer in Africa" si „Mama vitrega Rusia". (n.r.: 
la bibliotecile de la Arizona State University (Tempe) si University of Texas (Austin) sunt 
depozitate manuscrise, reviste, carti, fotografii, casete, videocasete, privind activitatea 
creativa a profesorului nascut in Valcea, in doua colectii speciale, numite „The Florentin 
Smarandache Papers"). 

Va multumesc! 

Nu putem sa nu amintim in incheiere faptul ca profesorul Florentin Smarandache a vizitat 
peste 33 de tari, invitat fiind la diferite conferinte Internationale, a obtinut aproape 20 de 
premii literare, a colaborat cu aproape 100 de societati de stiinte si reviste Internationale, a 
conferentiat la diverse universitati, a publicat peste 75 de carti si peste 150 de articole si 
note stiintifice. 



Mihaela Musca, Viata Valcea, Rm. Valcea, 7 ianuarie 2010. 




